Notre-Dame de Paris
Notre-Dame de Paris (/ˌnɒtrə ˈdɑːm,_ˌnoʊtrə ˈdeɪm,_ˌnoʊtrə ˈdɑːm/;[2][3][4] French: [nɔtʁə dam də paʁi] ( danga); baarati "Bundo Kami dari Paris"), juo disabuik Katedral Notre-Dame atau Notre-Dame, adolah katedral Katolik abaik patangahan nan talatak di Île de la Cité di arondisemen kaampek Paris, Parancih.[5] Katedral ko dipandang sabagai salah satu contoh arsitektur Gothik Parancih tarancak. Panambahan gobah batulang dan panopang layang, jandela mawar gadang nan baragam rono, gaya naturalisme, jo hiasan pahatan mambuek Notre-Dame tampak babeda dibandiangan jo arsitektur Romanesque lamo.[6]
Katedral ko dibangun sajak taun 1160 dan ampia alah pado taun 1260, tapi masih taruih maalami parubahan salamo barabaik-abaik sasudahnyo. Pado taun 1790-an, Notre-Dame dirusak samaso Revolusi Prancis; banyak karya seni kaagamoan nan caia atau ancua. Indak lamo sasudah novel Victor Hugo, The Hunchback of Notre Dame, tabik taun 1831, masyarakaik muloi katuju jo palastarian katedral ko. Proyek pamugaran gadang-gadangan dilakukan taun 1845 di bawah pangawasan Eugène Viollet-le-Duc dan balansuang salamo 25 taun. Sajak 1963, sisi muko katedral dibarasiahan dari kotoran nan alah mangendap barabaik-abaik dan dibaliakan sasuai rono asalinyo. Aktivitas pambarasiahan jo pamugaran pun dilakukan taun 1991–2000.[7]
Sabagai katedral Kauskupan Agung Paris, Notre-Dame marupokan cathedral Uskup Aguang Paris (Michel Aupetit). 12 juta urang mangunjuangi Notre-Dame satiok taunnyo. Katedral ko marupokan monumen nan paliang banyak dikunjungi di Paris.[8]
Pado tangga 15 April 2019, katedral ko tabaka sarato rusak parah. Manaro utamo basarato atoknyo runtuah.[9]
Rujuakan[suntiang | suntiang sumber]
- ↑ Mérimée database 1993
- ↑ "Notre Dame". Collins English Dictionary.
- ↑ "Notre Dame". Oxford Dictionary of English.
- ↑ "Notre Dame". New Oxford American Dictionary.
- ↑ Nama Notre Dame, berarti "Bunda Kami" dalam bahasa Prancis, sering dipakai di nama sejumlah gereja, termasuk katedral Chartres, Rheims, dan Rouen.
- ↑ Ducher 1988.
- ↑ "History of the Construction of Notre Dame de Paris" (dalam bahasa Prancis).
- ↑ "Paris facts". Paris Digest. 2018. Diakses tanggal 2018-09-15.
- ↑ Kutipan rusak: Tag
indak sah; indak ado teks untuak ref banamo
partofspirecollapses
fra_Latn min_Latn min_Latn min_Latn min_Latn min_Latn dan_Latn nus_Latn shn_Mymr shn_Mymr ind_Latn deu_Latn bug_Latn min_Latn bjn_Latn min_Latn eng_Latn